Document ID: 32010R0596

UREDBA KOMISIJE (EU) št. 596/2010
z dne 7. julija 2010
o prilagoditvi Uredbe (ES) št. 1019/2002 o tržnih standardih za oljčno olje zaradi pristopa Bolgarije in Romunije
EVROPSKA KOMISIJA JE -
ob upoštevanju Pogodbe o pristopu Bolgarije in Romunije,
ob upoštevanju Akta o pristopu Bolgarije in Romunije ter zlasti člena 56 Akta,
ob upoštevanju naslednjega:
(1)
Zaradi pristopa Bolgarije in Romunije k Evropski uniji je Uredbo Komisije (ES) št. 1019/2002 (1) treba tehnično prilagoditi.
(2)
Drugi pododstavek člena 9(1) Uredbe (ES) št. 1019/2002 zahteva, da države članice Komisijo obvestijo o ukrepih, sprejetih za zagotavljanje skladnosti, vključno s sistemom denarnih kazni, najpozneje do 31. decembra 2002. Da bi Bolgarija in Romunija lahko izpolnili to zahtevo, je za navedeni državi članici treba določiti datum po njunem pristopu.
(3)
Uredbo (ES) št. 1019/2002 je zato treba ustrezno spremeniti.
(4)
Ukrepi iz te uredbe so skladni z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Členu 9(1) Uredbe (ES) št. 1019/2002 se doda naslednji pododstavek:
„Bolgarija in Romunija Komisijo obvestita o ukrepih iz prvega odstavka do najpozneje 31. decembra 2010, o spremembah teh ukrepov pa pred koncem meseca, ki sledi mesecu, v katerem so bile sprejete.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. julija 2010

Labels: 3
17
18